Document ID: 32004D0587

RÅDETS BESLUTNING
af 19. juli 2004
om datoen for anvendelse af direktiv 2003/48/EF om beskatning af indtægter fra opsparing i form af rentebetalinger
(2004/587/EF)
RÅDET FOR DEN EUROPÆISKE UNION HAR -
under henvisning til direktiv 2003/48/EF (1), særlig artikel 17, stk. 3,
under henvisning til forslag fra Kommissionen, og
ud fra følgende betragtninger:
(1)
Artikel 17, stk. 2, i direktiv 2003/48/EF indeholder betingelserne for anvendelsen af direktivets bestemmelser fra den 1. januar 2005.
(2)
I overensstemmelse med artikel 17, stk. 3, i direktiv 2003/48/EF traf Rådet på grundlag af en rapport fra Kommissionen, inden den 1. juli 2004 beslutning om, at betingelserne i artikel 17, stk. 2, i direktiv 2003/48/EF ikke ville blive opfyldt under hensyn til ikrafttrædelsesdatoerne for de relevante foranstaltninger i de pågældende tredjelande og afhængige eller associerede territorier.
(3)
Artikel 17, stk. 3, i direktiv 2003/48/EF indeholder en bestemmelse om, at hvis Rådet ikke træffer beslutning om, at betingelsen i artikel 17, stk. 2, vil blive opfyldt, skal det med enstemmighed og på forslag af Kommissionen fastsætte en ny dato i stedet for datoen i stk. 2.
(4)
På grundlag af rapporter fra Kommissionen og medlemsstaterne ser det ud til, at samtlige de i artikel 17, stk. 2, i direktiv 2003/48/EF nævnte tredjelande og afhængige eller associerede territorier vil kunne opfylde de i dette stykke indeholdte betingelser pr. 1. juli 2005.
(5)
Den 1. juli 2005 bør derfor anvendes som den nye dato for de i artikel 17, stk. 2, i direktiv 2003/48/EF nævnte formål, og betingelserne i dette stykke gælder ligeledes fra denne dato.
(6)
Af hensyn til retssikkerheden for økonomiske aktører og skatteydere bør denne beslutning vedtages som en hastesag, hvilket berettiger til en afvigelse fra den seks ugers periode, der er fastsat i punkt I.3 i protokollen om de nationale parlamenters rolle i Den Europæiske Union -
VEDTAGET FØLGENDE BESLUTNING:
Artikel 1
Den i artikel 17, stk. 2, i direktiv 2003/48/EF nævnte dato »1. januar 2005« erstattes med »1. juli 2005«.
Artikel 2
Denne beslutning er rettet til medlemsstaterne og offentliggøres i Den Europæiske Unions Tidende.
Udfærdiget i Bruxelles, den 19. juli 2004.

Labels: 2
19